 Liverpool vs Man City highlights: Salah goal give di Reds victory for Anfield  Mohamed Salah fine second-half goal give Liverpool victory ova Manchester City for Premier League on Sunday. Salah, wey bin score six-minute hat-trick against Rangers for Champions League, compose imself well to take down Alisson long pass. Di Egyptian striker collect di pass and dribble Joao Cancelo before im beat Ederson to score for inside 76 minutes. Liverpool put all di bad result behind for dis game against di reigning champions. Di game for Anfield bin give fans plenty to shout about from Man city disallowed goal to Jurgen Klopp red card. Na really high tension match wey di fans see from two of di best teams for England. Dis result mean say Liverpool dey eight point for table while Man City still dey four point behind league leaders Arsenal. First Half 14 Mins: No goals for Anfield yet. Man City get 63 per cent of di ball so far. Na typical City performance. 17 Mins: Robertson swings in im trademark cross from deep, di cross put Ake against Salah for di back post, and di City defender clear am Dat one one of di few times Liverpool don show for penalty City box since di match start. 23 mins: Liverpool dey press Man city now, but na inside dia own half. But City dey time dey to play counter attack. 26 mins:Liverpool now get 70 per cent possession in di last 10 minutes but di score still remain goalless. CLOSE! 32 Mins: Erling Haaland bin get chance to score for City but Liverpool goalkeeper save di ball. 37 Mins: So far for di game City get six shots on target while Liverpool get two. 39 Mins: ANOTHER BIG CHANCE! Again City open Liverpool defence, dis time De Brynne cross find Haaland head but di striker header no fit beat Liverpool goalkeeper. 45 mins: One minute added time. HALF TIME: 0-0 Second Half 46 mins: Di game don resume for Anfield. 50 Mins: BIG CHANCE for Liverpool, Ederson deny Salah from scoring di first goal. Disallowed goal for Man City side afta VAR check suspect foul for di build-up to di goal.. CLOSE! Di game bin burst to life within seconds. Liverpool immediately respond. Mohamed Salah chip di ball across to Diogo Jota but im head am over di bar from close range! As e stand Liverpool 0-0 Man City YELLOW CARD Fabinho na di first to go in di book as im chop down Ilkay Gundogan. Great save! Another crucial stop but dis time na from Liverpools Brazilian, Alisson. Erling Haaland get im opportunity as im dey space, dead centre of di top of di box, but im snatches at am a little and Alisson fit push am away wit im right hand. 70 mins: One good spell from City now as Ilkay Gundogan once again break through di lines but Joe Gomez block im run. 72 mins: Kevin de Bruynes cross, looking for Erling Haaland. SUBSTITUTIONS Darwin Nunez dey on for Roberto Firmino. Jordan Henderson replace Fabinho. Fabio Carvalho dey due to come on for Mohamed Salah but Jurgen Klopp, afta one quick word wit am, change im mind. na Harvey Elliott go off instead. GOAL - Liverpool 1-0 Man City Mohamed Salah score for 75 mins. Around 10 minutes to go for Anfield. City gbab di ball dey find di equaliser. Jordan Henderson put am behind for another corner. YELLOW CARD for Thiago as im slide in very rashly on Rodri and fiam straight into di book. Kevin de Bruyne get to di byline as City go straight up di other end. Im pulls am back but Virgil van Dijk dey dia again. Heading into stoppage time now. Pep Guardiola make a change. Julian Alvarez dey on for Ilkay Gundogan. Trent Alexander-Arnold swap in for Mohamed Salah for Liveprool too. Salah no dey happy about am. FULL TIME Liverpool 1-0 Man City One ogbonge victory for Liverpool and a blow to Manchester City, wey fall four points behind leaders Arsenal. 